Source: https://domov.sme.sk/c/2231171/vyvlastnovanie-by-sa-malo-zacat-az-po-rozhodnuti-sudu.html
Timestamp: 2017-02-25 00:31:10+00:00
Document Index: 89641

Matched Legal Cases: ['SÚD ', 'súd ', 'súd ', 'súd ', 'súd ', 'súd ']

Vyvlastňovanie by sa malo začať až po rozhodnutí súdu - domov.sme.sk
Zobraziť všetky sekcie ABY SA VŠAK URÝCHLILO VYVLASTŇOVACIE KONANIE, SÚD BY PODĽA POSLANCA SMK G. GÁLA MAL ROZHODNÚŤ O ŽALOBE PROTI VYVLASTNENIU NAJNESKÔR DO TROCH MESIACOV OD PODANIA NÁVRHU NA VYVLASTNENIEVyvlastňovanie by sa malo začať až po rozhodnutí súdu
BRATISLAVA 24. mája (SITA) - Vyvlastňovanie pri významných investíciách a výstavbe diaľnic by sa nemalo začať skôr, ako súd právoplatne rozhodne o žalobe proti rozhodnutiu o vyvlastnení. V rámci rozpravy ... 24. máj 2005 o 10:35 SITA
Písmo:A-|A+0BRATISLAVA 24. mája (SITA) - Vyvlastňovanie pri významných investíciách a výstavbe diaľnic by sa nemalo začať skôr, ako súd právoplatne rozhodne o žalobe proti rozhodnutiu o vyvlastnení. V rámci rozpravy k návrhu novely stavebného zákona to uviedol poslanec za SMK Gábor Gál. Vládny návrh novely zákona totiž vylučuje, aby pri vyvlastňovacom konaní bolo možné cez súdnu žalobu odložiť vykonateľnosť vyvlastňovacieho rozhodnutia. Poslanec preto podal pozmeňujúci návrh, podľa ktorého musí pred samotným vyvlastňovaním súd rozhodnúť o prípadnej žalobe proti rozhodnutiu správneho orgánu. Aby sa však urýchlilo vyvlastňovacie konanie, súd by mal podľa jeho návrhu rozhodnúť o žalobe najneskôr do troch mesiacov od podania návrhu na vyvlastnenie. Návrh na zrušenie odkladu vykonateľnosti vyvlastňovacieho rozhodnutia až do rozhodnutia súdu o žalobe kritizovala v rozprave aj poslankyňa Mária Sabolová (KDH). Podľa nej by bola takáto úprava v rozpore s Ústavou SR. "Pri nezákonnom vyvlastnení by už súd nemohol zabezpečiť účinnú nápravu a vrátiť vec do pôvodného stavu,“ zdôraznila. O zásahu do vlastníckeho práva chráneného Ústavou SR by tak podľa nej rozhodovali len orgány štátnej správy. Pri významných investíciách a výstavbe diaľnic by pri vyvlastňovacom konaní mali podľa vládneho návrhu novely stavebného zákona namiesto samosprávy rozhodovať krajské stavebné úrady. Aby sa ešte viac urýchlilo vyvlastňovacie konanie, nebude možné podávať námietky opätovne voči tým istým osobám, resp. z rovnakých dôvodov. Podľa navrhovanej novely by sa malo postupovať aj pri vyvlastňovacích konaniach, ktoré sa začali ešte pred účinnosťou novej právnej úpravy. Novelou sa zaoberá parlament na návrh vlády v skrátenom legislatívnom konaní. Nechajte si posielať ranný prehľad najdôležitejších správ e-mailom